ໃນວັນທີ່ 31 ທັນວາ 2018 ທີ່ຫນ້າຫ້ອງການໃຫຍ່ຂອງວິທະຍາໄລຄູຫຼວງພະບາງ ໄດ້ຈັດຕັ້ງການເຄົາລົບທຸງໃຫຍ່ຂອງສະຖາບັນຂື້ນ ໂດຍມີຄູ-ອາຈານ ແລະ ນັກສຶກສາທົ່ວວິທະຍາໄລຄູຫຼວງພະບາງເຂົ້າຮ່ວມເຄົາລົບທຸງໃຫຍ່ ເພື່ອເປັນຜ່ານການບົດສະຫຼຸບການຈັດການຮຽນ-ການສອນທີ່ຜ່ານມາໃນເດືອນ ທັນວາ (12) ແລະ ແຜນທິດທາງການຈັດຕັ້ງປະຕິບັດການຈັດການຮຽນ-ການສອນໃນ ມັງກອນ (01) ເພື່ອໃຫ້ຄູ-ອາຈານ ແລະ ນັກສຶກສາທຸກຂະແຫນງວິຊາສະເພາະໄດ້ຮັບຮູ້ ແລະ ເຂົ້າໃຈເຖີ່ງການຈັດຕັ້ງປະຕິບັດຕາມຫຼັກສູດຂອງກະຊວງສຶກສາທິການໄດ້ວາງອອກ ໂດຍແມ່ນປະທານນັກສຶກສາເປັນຜູ້ຂື້ນຜ່ານ, ຈາກນັ້ນ ທ່ານ ບຸນສຸວັນ ລັດຕະນາ ຜູ້ອຳນວຍການວິທະຍາໄລຄູຫຼວງພະບາງ ກໍໃຫ້ກຽດຂື້ນມີຄຳຄິດຄຳເຫັນ ແລະ ໂອ້ລົມຕໍ່ນັກສຶກສາ ເຊີ່ງທາງໄດ້ຍົກໃຫ້ເຫັນເຖີ່ງການຈັດຕັ້ງການຮຽນ-ການສອນຂອງຄູ-ອາຈານ ແລະ ສຶກສາ , ຜົນສຳເລັດຂອງການຈັດງານວິທະຍາສາດ ແລະ ວັດທະນະທຳບັນດາເຜົ່າ, ການປະຕິບັດກົດລະບຽບຂອງນັກສຶກສາ ກໍຄືການຸ່ງຖື, ການອານາໄມສະພາບແວດລ້ອມພາຍໃນສະຖາບັນໃຫ້ມີຄວາມຈົບງາມ, ອວຍພອນປີໃໝ່ສາກົນໃຫ້ຄະນະຄູອາຈານ ແລະ ນັກສຶກສາ ,ການກຽມພ້ອມຕໍ່ການສອບເສັ່ງທ້າຍພາກຂອງສົກຮຽນ 2018-2019 ທີ່ຈະມາເຖີ່ງນີ້ ພ້ອມທັງຮຽກຮ້ອງເຖີ່ງຄູ-ອາຈານ ແລະ ນັກສຶກສາ ຈົ່ງພ້ອມພຽງຮຽງຫນ້າກັນສຸມໃສຕໍ່ການສິດສອນໃຫ້ມີປະສິດທິພາບ ເອົາໃຈໃສ່ຕໍ່ການຄົ້ນຄ້ວາເນື້ອໃນເອກະສານໃນຮູບແບບໃໝ່ ພ້ອມກັນສ້າງວິທະຍາໄລຄູຫຼວງພະບາງໃຫ້ກ້າວໄປສູ່ສະຖາບັນແຫ່ງຄວາມເປັນເລີດຕະຫຼອດໄປ.
ຂ່າວສານໂດຍ: ຜູ້ຊ່ວຍອາຈານ ປະນົມພອນ ຄອນສະຫວັດ
ໜ່ວຍງານຂໍ້ມູນຂ່າວສານ